Document ID: 32004R2043

UREDBA KOMISIJE (ES) št. 2043/2004
z dne 26 novembra 2004
o prenehanju lova na srebrenko za ladje, ki plujejo pod zastavo Irske
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2847/93 z dne 12. oktobra 1993 o oblikovanju nadzornega sistema skupne ribiške politike (1), in zlasti člena 21(3) Uredbe,
ob upoštevanju naslednjega:
(1)
Uredba Sveta (ES) št. 2340/2002 z dne 16. decembra 2002 o določitvi možnosti ribolova staležev rib odprtega morja za leti 2003 in 2004 (2) predvideva kvote za ulov srebrenke za leto 2004.
(2)
Za zagotavljanje spoštovanja določb o količinskih omejitvah ulova staleža, za katerega veljajo kvote, je potrebno, da Komisija določi datum, od katerega dalje se šteje, da so ribiška plovila držav članic s svojimi ulovi izčrpala kvoto.
(3)
Glede na podatke, ki jih je prejela Komisija, je ulov srebrenke v vodah območja ICES III, IV (vode ES in vode, ki niso pod suverenostjo ali jurisdikcijo tretjih držav) za ladje, ki plujejo pod zastavo Irske ali so na Irskem registrirane, dosegel dodeljeno kvoto za leto 2004. Irska je prepovedala ribolov tega staleža od 1. avgusta 2004 dalje. Potrebno je, da se ta datum sprejme tudi v tej uredbi -
SPREJELA NASLEDNJO UREDBO:
Člen 1
Za ulov srebrenke v vodah območja ICES III, IV (vode ES in vode, ki niso pod suverenostjo ali jurisdikcijo tretjih držav) za ladje, ki plujejo pod zastavo Irske ali so na Irskem registrirane, velja, da je kvota, ki je bila za leto 2004 dodeljena Irski, izčrpana.
Za ladje, ki plujejo pod zastavo Irske ali so na Irskem registrirane, je prepovedan ulov srebrenke v vodah območja ICES III, IV (vode ES in vode, ki niso pod suverenostjo ali jurisdikcijo tretjih držav) kot tudi shranjevanje na krovu, pretovarjanje in raztovarjanje tega staleža, ulovljenega po datumu uporabe te uredbe.
Člen 2
Ta uredba začne veljati dan po objavi v Uradnem listu Evropske unije.
Uporablja se od 1. avgusta 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. novembra 2004

Labels: 8
18
6